
🔹 REGIONO EKONOMIKOS PULSAS:

	Lietuvos eksportuotojams aktuali informacija (parodų lentelę žr. žemiau)

	INDIJA

	2026-09-21
	Italija Indiją laiko pramonės partnere gynybos srityje – Italijos ambasadorius Antonio Bartoli pabrėžė, kad Indija vertinama ne tik kaip gynybos įrangos rinka, bet kaip bendro projektavimo, kūrimo ir gamybos partnerė, Italijai taip pat atveriant galimybes reikšmingam technologijų perdavimui. Tai atspindi platesnį Indijos siekį pereiti nuo „Make in India“ prie „Make for the World“ ir kartu su užsienio partneriais plėtoti gynybos technologijų, gamybos bei eksporto pajėgumus.
	https://www.businessworld.in/article/italy-sees-india-as-industrial-partner-for-defence-co-development-co-production-ambassador-bartoli-624699 

	2026-09-08
	Indija siekia tapti pasauliniu maisto pramonės partnerysčių centru – tarptautinės maisto įmonės vis dažniau ne tik eksportuoja savo produktus į Indiją, bet ir pradeda juos gaminti šalyje („President“ sūrio produktai ir „Lotus Biscoff“ sausainiai), taip pat bendradarbiauja su vietos gamintojais. Straipsnyje teigiama, kad Indijos patrauklumą didina auganti vidaus paklausa, gamybos pajėgumai ir palankesnė prekybos politika, o tai kuria galimybių užsienio maisto sektoriaus įmonėms ne tik eksportuoti, bet ir investuoti bei ieškoti vietos partnerių.
	https://retail.economictimes.indiatimes.com/news/food-entertainment/food-services/beyond-imports-can-india-become-a-hub-for-global-food-partnerships/133903575 

	2026-09-08
	Indijos maisto importuotojų asociacija (Forum of Indian Food Importers, FIFI) aktyviai derasi su Indijos maisto saugos ir standartų tarnyba (Food Safety and Standards Authority of India, FSSAI) dėl maisto produktų importo clearance procedūrų ir kaštų mažinimo, prašydami pratęsti importuojamų maisto produktų No Objection Certificate (NOC) galiojimą nuo 30 iki 60 dienų, taip siekiant mažinti dėl ilgesnio muitinio įforminimo importuotojams tenkančias demurrage sąnaudas. FIFI taip pat siekia tolesnio pratęsimo iki 90 dienų ir kitų importo kontrolės procedūrų supaprastinimo.
	FIFI rugpjūčio veiklos naujienlaiškis

	2026-09-05
	Indija ir ES stiprina bendradarbiavimą finansų rinkų srityje – rugsėjo 4 d. Indijos vertybinių popierių ir biržų valdyba (SEBI) ir Europos vertybinių popierių ir rinkų institucija (ESMA) pasirašė susitarimo memorandumą dėl centrinių sandorio šalių (CCPs) priežiūros, bendradarbiavimo ir keitimosi informacija.
	https://legal.economictimes.indiatimes.com/news/regulators/sebi-esma-sign-mou-on-cooperation-information-exchange-for-central-counterparties/133775999?utm_source=latest_news&utm_medium=homepage 

	Lietuvos verslo plėtrai užsienyje aktuali informacija

	INDIJA

	2026-09-23
	Indijos ekonomikos augimas viršijo lūkesčius – 2026 m. II ketv. ekonomika augo 7,8 proc., o „Fitch“, „S&P“ ir „Moody’s“ atitinkamai padidino 2026–27 finansinių metų augimo prognozes iki 6,9–7 proc., augimą palaikant investicijoms, vartojimui, gamybai ir paslaugoms. Vis dėlto straipsnyje pabrėžiama, kad augimo tempą gali slopinti aukštos naftos kainos, infliacija ir griežtesnės finansinės sąlygos, o dėl naujos BVP skaičiavimo metodikos tebėra diskusijų.
	https://economictimes.indiatimes.com/news/economy/indicators/india-gdp-growth-2026-fy27-7-8-percent-fitch-sp-moodys-growth-forecast-gdp-debate-new-series-world-raises-toast/articleshow/134428887.cms?from=mdr 

	2026-09-17
	Indija pradėjo komercinę puslaidininkių gamybą dar dviejose gamyklose – rugsėjo 17 d. pradėta komercinė gamyba „CDIL Semiconductor“ gamykloje Mohali mieste Pandžabe ir „Suchi Semicon“ gamykloje Palsanoje Gudžarate, todėl bendras Indijoje komercinę gamybą pradėjusių puslaidininkių projektų skaičius pasiekė penkis.
	https://www.newindianexpress.com/india/2026/Sep/17/pm-modi-inaugurates-commercial-production-at-cdil-suchi-semicon-units 

	2026-09-03
	Indija parengė 10 metų gynybos diplomatijos strateginį planą „RAKSHA“, kuriuo siekiama aktyviau plėtoti strategines partnerystes, stiprinti pajėgumų kūrimą ir mokymus, skatinti vietinės gynybos pramonės eksportą bei stiprinti jūrų saugumą Indijos vandenyno regione. Dokumentas, pristatytas rugsėjo 3 d. gynybos ministro Rajnath Singh, numato aktyvesnį Indijos tarptautinį gynybinį bendradarbiavimą ir siekį įsitvirtinti kaip patikimai pasaulinei gynybos pramonės tiekėjai; pats dokumentas viešai neskelbiamas ir yra įslaptintas, žiniasklaidai išplatintas tik Gynybos ministerijos pranešimas.
	https://www.pib.gov.in/PressReleasePage.aspx?PRID=2306256&reg=48&lang=2

https://www.theweek.in/news/defence/2026/09/03/indias-defence-diplomacy-gets-a-10-year-road-map-what-does-raksha-document-seek-to-achieve.html


	BANGLADEŠAS

	2023-09-30
	Bangladešas stiprina bankų sektoriaus priežiūrą ir skaitmeninę infrastruktūrą – vyriausybė patvirtino 12,76 mlrd. BDT vertės Pasaulio banko finansuojamą finansų sektoriaus reformos projektą, kuriuo bus stiprinama bankų priežiūra, finansinio saugumo sistemos, technologijomis pagrįsti sandoriai ir bankų pertvarkymo bei restruktūrizavimo pajėgumai. Kartu vyriausybė planuoja integruoti pagrindines skaitmenines finansų ir viešojo sektoriaus sistemas, siekdama geresnės finansinės kontrolės, mažesnio žmogiškojo įsikišimo ir efektyvesnės probleminių paskolų bei finansinių pažeidimų priežiūros.
	https://thefinancialexpress.com.bd/trade/wb-funded-project-approved-for-major-banking-sector-reforms 

	2026-09-27
	Bangladešas siekia atidėti išėjimą iš mažiausiai išsivysčiusių šalių (LDC) grupės – šalies vyriausybės teigimu, pasiūlymą atidėti LDC statuso atsisakymą neformaliuose konsultacijose JTGA jau parėmė LDC grupė, Kinija ir G77, vienijanti 134 valstybes. Tikimasi, kad šios šalys ir grupės balsuos už atidėjimą 81-ojoje JTGA sesijoje.
	https://www.thedailystar.net/business/economy/news/ldc-deferment-proposal-gaining-major-support-titumir-says-4283586 

	2026-09-23
	Bangladešas kuria naują FDI pritraukimo skatinimo schemą – „Invest Bangladesh“ planuoja mokėti tinkamiems asmenims 1,25 proc. nuo jų pritrauktų užsienio investicijų vertės, o speciali platforma turėtų pradėti veikti 2026 m. spalio 15 d. Agentūra taip pat formuoja 1,3 mlrd. JAV dolerių vertės potencialių užsienio investicijų projektų portfelį, daugiausia atsinaujinančiosios energetikos ir IRT srityse; daugiau kaip 400 mln. JAV dolerių vertės projektai jau pasiekė investicinio sprendimo ar įgyvendinimo etapą.
	https://www.thedailystar.net/business/economy/news/invest-bangladesh-plans-incentive-mobilising-fdi-4280491 

	2026-09-10
	Bangladešas spartina trečiojo LNG terminalo plėtrą – vyriausybė nusprendė judėti pirmyn su Kinijos valstybine įmone CNEE pagal G2G modelį; numatoma, kad apie 174 tūkst. m³ talpos FSRU pradėtų veikti 2028 m. Straipsnyje taip pat nurodoma, kad vyriausybė svarsto tolesnę LNG infrastruktūros plėtrą, tačiau konkrečių sprendimų dėl ketvirtojo FSRU ar small-scale LNG projektų kol kas nepateikiama.
	https://www.thedailystar.net/news/bangladesh/news/third-lng-terminal-deal-chinese-firm-tipped-despite-cheaper-offers-4269231 

	2026-09-09
	Bangladešas susiduria su LNG infrastruktūros trūkumais – šalis neturi LNG saugojimo infrastruktūros, todėl dėl FSRU gedimų ar nepalankių oro sąlygų tenka atidėti ar atšaukti LNG krovinius ir mokėti papildomus demurrage mokesčius; vien po „Excelerate Energy“ FSRU gaisro „Petrobangla“ sumokėjo apie 5 mln. JAV dolerių. Ekspertai siūlo plėsti LNG saugojimo infrastruktūrą, įskaitant sausumos terminalą, kuris leistų sukaupti 7–15 dienų atsargas ir sumažintų priklausomybę nuo momentinio LNG tiekimo.
	https://thefinancialexpress.com.bd/trade/bangladesh-pays-dearly-for-lack-of-lng-storage-facility 

	2026-09-07
	Bangladeše svarstomas naujas LNG terminalo modelis – „Novatek Middle East“ pristatė „Petrobangla“ 950 mln. JAV dolerių vertės jūrinio LNG terminalo koncepciją, kurią sudarytų ant jūros dugno įtvirtinta gravitacinė konstrukcija (GBS), 7,5 MTPA regazifikavimo pajėgumas ir iki 290 tūkst. m³ LNG saugojimo talpa. Bendrovė taip pat siūlo mažesniais LNG laivais tiekti dujas į regioninius centrus, plėtoti LNG bunkeriavimą ir regioninį LNG hub'ą, tačiau pasiūlymas kol kas yra preliminarus ir oficialiai projektui dar nepateiktas.
	https://www.thedailystar.net/business/news/novatek-proposes-950m-seabed-fixed-lng-terminal-4266536 

	ŠRI LANKA

	2026-09-22
	Šri Lanka stiprina skaitmeninės ekonomikos ir kūrybinių industrijų ekosistemą – Skaitmeninės rinkodaros asociacija (Digital Marketing Association of Sri Lanka, DMASL) su prezidentu aptarė skaitmeninių talentų ugdymą, pramonės gebėjimų stiprinimą ir tarptautinio bendradarbiavimo galimybes. 
	https://www.newswire.lk/business/dmasl-meets-president-to-discuss-sri-lankas-digital-ecosystem-and-digital-summit-asia-2026/ 

	2026-09-22
	Šri Lanka steigia Nacionalinį verslo palengvinimo centrą „ViYASA“ – Prezidentūros iniciatyva įsteigtas centras sieks šalinti administracines ir reguliacines kliūtis, su kuriomis įmonės susiduria pradėdamos ir vykdydamos veiklą, bei koordinuoti jų sprendimą su valstybės institucijomis. Centras turėtų paspartinti investicijų ir verslo procesus bei palengvinti sąveiką su valstybės institucijomis.
	https://dailynews.lk/2026/09/22/local/1040427/viyasa-national-business-facilitation-centre-to-be-opened-today/

	2026-09-22
	Šri Lankos kredito reitingas pagerintas – „Fitch Ratings“ šalies ilgalaikio įsipareigojimų nevykdymo užsienio valiuta reitingą pakėlė nuo „CCC+“ iki „B-“, perspektyvą palikdama stabilią. Agentūros vertinimu, makroekonomikos stabilizavimo politika ir struktūrinės reformos sumažino išorės finansavimo riziką, tačiau aukštas valstybės skolos ir jos aptarnavimo lygis bei vis dar nedidelės užsienio valiutos atsargos išlieka svarbiais rizikos veiksniais; augimą ir išorės finansavimą artimiausiu laikotarpiu taip pat remia TVF ir kitų daugiašalių institucijų finansavimas.
	https://www.dailymirror.lk/recomended-news/Fitch-upgrades-Sri-Lankas-rating-to-B/277-350886 


	2026-09-16
	Šri Lankoje išlieka didelė skaitmeninė atskirtis – 2025 m. interneto naudojimas tarp 5–69 metų gyventojų išaugo iki 62,4 proc., o skaitmeninis raštingumas pasiekė 72 proc., tačiau kompiuterį (stalinį ar nešiojamąjį) turėjo tik 21,3 proc. namų ūkių. Prieiga prie skaitmeninių technologijų ypač skiriasi tarp miesto (37,8 proc. namų ūkių turi kompiuterį), kaimo (18,6 proc.) ir plantacijų sektoriaus (5,2 proc.) bei tarp amžiaus grupių, todėl spartėjant skaitmenizacijai išlieka reikšmingas poreikis skaitmeninei infrastruktūrai ir įgūdžiams.
	https://island.lk/lanka-has-significant-digital-divide/ 

	2026-09-12
	Šri Lanka pradeda „Life Cities“ miestų plėtros programą – šalies vyriausybė skyrė 65 mlrd. LKR 26 miestų plėtrai, siekiant kurti saugesnes, įtraukesnes ir tvaresnes miesto erdves, pirmuoju etapu numatant 10 miestų. Programa orientuota į žmonių poreikius, infrastruktūros ir paslaugų gerinimą bei tvarią miestų plėtrą, o projektai bus įgyvendinami atsižvelgiant į individualias miestų charakteristikas.
	https://dailynews.lk/2026/09/12/local/1038707/life-cities-programme-launched-to-develop-safer-more-inclusive-urban-spaces/#google_vignette 

	MALDYVAI

	2026-09-30
	Maldyvai perkelia Malės komercinį uostą į Thilafushi – naujasis uostas, kurio pirmasis etapas turėtų pradėti veikti 2027 m. lapkritį, pradžioje galės aptarnauti 390 tūkst. TEU per metus, o užbaigus visą projektą pajėgumai turėtų siekti 1,8 mln. TEU. Projektas turėtų sutrumpinti laivų aptarnavimo laiką nuo dabartinių 7–14 dienų iki maždaug 2 dienų ir didinti Maldyvų prekybos bei logistikos pajėgumus.
	https://presidency.gov.mv/Press/Article/37464 

	2026-09-25
	Maldyvai akcentuoja didelius investicijų poreikius siekiant išsivysčiusios šalies statuso iki 2040 m. –reikės nuolatinių investicijų į švietimą, sveikatos apsaugą, būstą, infrastruktūrą, atsinaujinančiąją energetiką ir skaitmeninius pajėgumus. Kartu akcentuotas didėjantis vystymosi finansavimo poreikis ir siekis užsitikrinti prieinamesnį klimato bei kitą tarptautinį finansavimą.
	https://en.mmtv.mv/12407 

	2026-09-24
	Maldyvai plėtoja giliavandenio jūros vandens gavybos projektą – Malé Water and Sewerage Company (MWSC) baigia 500 metrų gylyje esančio jūros vandens panaudojimo projekto galimybių, technines ir aplinkosaugos studijas; projektą planuojama pradėti įgyvendinti iki 2027 m. vidurio bendradarbiaujant su Norvegijos įmone. Naujoji technologija turėtų padidinti vandens gamybos pajėgumus, sumažinti žemės poreikį infrastruktūrai ir, MWSC vertinimu, pagerinti gamybos efektyvumą bei sumažinti sąnaudas.
	https://en.mmtv.mv/12377 

	2026-09-10
	Maldyvai skaitmenizuoja verslo aptarnavimą – Ekonominės plėtros, transporto ir prekybos ministerija paleido Verslo palengvinimo portalą, kuriame įmonės gali internetu teikti ir sekti užklausas, problemas bei pasiūlymus. Iniciatyva yra „Maldives 2.0“ skaitmenizavimo politikos dalis, o ministerija siekia visas savo paslaugas perkelti į elektroninę erdvę.
	https://en.mmtv.mv/12067 

	NEPALAS

	2026-09-09
	Nepalo kovos su pinigų plovimu sistema susiduria su įgyvendinimo problemomis – pagal 2026 m. nacionalinį rizikos vertinimą, pinigų plovimo rizika šalyje vertinama kaip vidutiniškai aukšta: nors teisinė ir reguliacinė sistema pastaraisiais metais sustiprinta, jos praktinį įgyvendinimą, tyrimus, baudžiamąjį persekiojimą ir institucijų koordinavimą vis dar riboja trūkumai. Ataskaitoje kaip pagrindinės rizikos sritys išskiriamos bankininkystė, kooperatyvai, fintech, perlaidos ir neformalūs mokėjimai („hundi“), nekilnojamasis turtas, vertybinių popierių rinka ir virtualus turtas, taip pat prekybinis pinigų plovimas ir kibernetiniai finansiniai nusikaltimai.
	https://myrepublica.nagariknetwork.com/news/weak-law-enforcement-puts-nepals-anti-money-laundering-at-reasonable-risks--30-99.html 

	2026-09-07
	Rasuwa potvynis smarkiai paveikė Nepalo ekonomiką – preliminariai nustatyta žala 13 hidroelektrinių, kurių bendra galia siekia 783 MW, 7 570 namų, keliams ir tiltams, taip pat turizmo infrastruktūrai – vien turizmo sektoriaus nuostoliai vertinami apie 50 mlrd. NPR, nukentėjo apie 142 viešbučiai, 57 restoranai ir pagrindiniai Langtang bei Gosainkunda trekkingo maršrutai. Potvynis taip pat sutrikdė Rasuwagadhi pasienio prekybos su Kinija kelią: praėjusiais finansiniais metais per jį importuota prekių už 45,7 mlrd. NPR, o prekybos nukreipimas į kitą pasienio punktą didina transportavimo kaštus ir gali daryti spaudimą vidaus kainoms.
	https://english.onlinekhabar.com/rasuwa-flood-hits-nepal-economy-hard.html 

	Lietuvos turizmo sektoriui aktuali informacija

	ŠRI LANKA

	2026-09-25
	Šri Lanka planuoja plėtoti Ridi Viharaya kaip turistinę vietovę – Prezidentūroje aptartas planas sistemingai vystyti Kurunegalos rajone esantį Ridi Viharaya turizmo objektą, kartu išsaugant jo istorinį identitetą ir aplinkinę ekosistemą. Nuspręsta per trumpą laiką, konsultuojantis su suinteresuotomis institucijomis, parengti plėtros planus ir pradėti numatytus darbus.
	https://dailynews.lk/2026/09/25/local/1041134/ridi-viharaya-to-be-developed-as-a-tourist-destination/ 

	NEPALAS

	2026-09-23
	Nepalas dėl nepalankių oro sąlygų įspėja turistus – šalies Turizmo departamentas rugsėjo 23 d. paragino vietos ir užsienio turistus, ypač trekerius ir alpinistus, artimiausiomis dienomis vengti nebūtinų kelionių dėl prognozuojamų smarkių liūčių, perkūnijos, potvynių, nuošliaužų ir sniego kalnuose. Turizmo sektoriaus paslaugų teikėjams taip pat rekomenduota užtikrinti nenutrūkstamą medicinos ir gelbėjimo paslaugų teikimą pagrindiniuose trekkingo regionuose.
	https://myrepublica.nagariknetwork.com/news/tourism-department-issues-travel-advisory-amid-weather-risks-66-17.html 

	2026-09-22
	Kinija perdavė Nepalui DI pagrįstą meteorologinio perspėjimo platformą „MAZU-Nepal“, skirtą orų stebėsenai, prognozavimui ir ankstyvam perspėjimui apie stichines nelaimes. Platforma, naudojanti Kinijos meteorologinių palydovų duomenis ir DI modelius, jau buvo išbandyta po rugpjūčio 26 d. nuošliaužos; Kinija taip pat numato perduoti papildomą įrangą, mokyti Nepalo specialistus ir dalytis meteorologiniais duomenimis.
	https://myrepublica.nagariknetwork.com/news/china-hands-over-ai-powered-weather-warning-platform-to-nepal-77-34.html 

	2026-09-20
	Nepalas stiprina klimato diplomatiją – Užsienio reikalų ministerijoje pirmą kartą įsteigtas atskiras aplinkos diplomatijos padalinys, skirtas institucionalizuoti šalies veiklą klimato kaitos ir aplinkosaugos srityse bei gerinti koordinavimą su nacionalinėmis institucijomis. Padalinys taip pat koordinuos Nepalo dalyvavimą tarptautiniuose klimato forumuose.
	https://myrepublica.nagariknetwork.com/news/environment-diplomacy-section-established-at-foreign-ministry-10-39.html 

	2026-09-16
	Nepalas planuoja pripažinti skaitmeninius pasus ir vizas užsienio turistams – Imigracijos departamentas rengia pasiūlymą, pagal kurį turistai galėtų naudoti mobiliojoje programėlėje saugomus skaitmeninius paso ir vizos duomenis vietoje fizinių dokumentų, pavyzdžiui, registruojantis viešbučiuose, atliekant saugumo patikras, keičiant valiutą ar keliaujant vidaus skrydžiais. Sistema taip pat būtų naudojama greičiau identifikuoti ir surasti užsienio turistus nelaimių ar kitų ekstremaliųjų situacijų atveju.
	https://myrepublica.nagariknetwork.com/news/nepal-plans-to-recognize-digital-passports-visas-for-foreign-tourists-63-58.html 

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	INDIJA

	2026-09-22
	„Bharat Biotech“ po dvejų metų po COVID-19 vakcinos „Covaxin“ laikotarpio pertvarkos atnaujina plėtrą ir plečia R&D veiklą, vystydama vakcinas nuo TB, Nipah, Ebola, chikungunya, maliarijos, Zika ir antimikrobinio atsparumo (AMR), taip pat žengdama į ląstelių ir genų terapijos bei monokloninių antikūnų sritis. Įmonės įkūrėjas Dr. Krishna Ella teigia, kad „Bharat Biotech“ siekia didinti inovacijų mastą, o genų terapijos srityje – kurti labiau įperkamas gydymo galimybes Indijos pacientams. Įmonė, kurios metinės pajamos siekia apie 2 000 crore INR ir kuri neturi skolų, taip pat svarsto IPO ir potencialius įsigijimus, siekdama finansuoti naujų terapijų bei technologijų plėtrą.
	https://economictimes.indiatimes.com/industry/healthcare/biotech/healthcare/bharat-biotech-is-back-in-action-after-covid-reset-krishna-ella-on-tb-vaccine-nipah-ebola-shots-gene-therapy-ipo-plans-whats-next/articleshow/134397339.cms?from=mdr 

	2026-09-08
	Indijos žemės stebėjimo palydovas EOS-05 pasiekė numatytą orbitą – rugsėjo 7 d. ISRO sėkmingai atliko trečiąjį ir paskutinį orbitos kėlimo manevrą, po kurio palydovas pasiekė numatytą geosinchroninę orbitą.
	https://www.indiatoday.in/science/story/isro-eos-05-reaches-geosynchronous-orbit-2989504-2026-09-08 

	MALDYVAI

	2026-09-29
	Maldyvuose išbandytas inovatyvus dirbtinio rifo sprendimas pakrančių erozijai mažinti – naudojant MIT tyrėjų ir startuolio „Coastal Assembly“ sukurtą, DI ir vandenynų duomenimis paremtą technologiją, 54 betoniniai blokai buvo išdėstyti jūroje siekiant nukreipti natūralias sroves ir sulaikyti smėlį. Per šešis mėnesius paplūdimys išsiplėtė apie 27 metrus, o per dvejus metus jo plotas padvigubėjo, todėl sprendimas vertinamas kaip galima alternatyva brangiam smėlio pylimui ar krantinių statybai.
	https://english.sun.mv/109107 

	Lietuvos ekonominiam saugumui aktuali informacija

	INDIJA

	2026-09-30
	Indija stiprina vietinių kovinių dronų technologinius pajėgumus – DRDO sukurtas Kaveri sausasis variklis sėkmingai praėjo aukštuminio skrydžio ir skrydžio bandymus rusijoje, pasiekdamas 48,5 kN trauką, ir dabar ruošiamas sertifikavimui bei integracijai į Indijos kuriamą „Ghatak“ slaptąjį kovinį droną (UCAV).
	https://timesofindia.indiatimes.com/defence/news/indias-kaveri-engine-clears-trials-in-russia-ready-for-integration-with-stealth-ucav-ghatak/articleshow/134574087.cms 

	2026-09-24
	rusijos bankas „Sber India“ įsigijo didžiausią užsienio banko biurų erdvę naujajame Delio „Bharat Business Park“ – bankas įsigijo biurų patalpas Sarojini Nagar rajone esančiame verslo parke; tai, kaip teigiama, yra didžiausias užsienio banko biurų nekilnojamojo turto sandoris šiame naujajame Delio verslo centre.
	https://www.deccanchronicle.com/nation/world/delhi-russias-largest-bank-sber-buys-office-space-at-bharat-business-park-in-sarojini-nagar-1990214 

	2026-09-07
	rusijos pramonės įmonės siekia plėsti veiklą Indijoje per technologijų perdavimą – įmonės, siekdamos didinti gamybą pagal Indijos „Make in India“ iniciatyvą, ieško galimybių stiprinti vietinę gamybą ir technologinį bendradarbiavimą.
	https://economictimes.indiatimes.com/news/india/russian-firms-explore-tech-partnerships-with-india-ahead-of-brics-summit/articleshow/133849898.cms?from=mdr 

	2026-09-03
	Indija parengė 10 metų gynybos diplomatijos strateginį planą „RAKSHA“, kuriuo siekiama aktyviau plėtoti strategines partnerystes, stiprinti pajėgumų kūrimą ir mokymus, skatinti vietinės gynybos pramonės eksportą bei stiprinti jūrų saugumą Indijos vandenyno regione. Dokumentas, pristatytas rugsėjo 3 d. gynybos ministro Rajnath Singh, numato aktyvesnį Indijos tarptautinį gynybinį bendradarbiavimą ir siekį įsitvirtinti kaip patikimai pasaulinei gynybos pramonės tiekėjai; pats dokumentas viešai neskelbiamas ir yra įslaptintas, žiniasklaidai išplatintas tik Gynybos ministerijos pranešimas.
	https://www.pib.gov.in/PressReleasePage.aspx?PRID=2306256&reg=48&lang=2

https://www.theweek.in/news/defence/2026/09/03/indias-defence-diplomacy-gets-a-10-year-road-map-what-does-raksha-document-seek-to-achieve.html


	MALDYVAI

	2026-09-01
	Maldyvai tapo kanalu sankcijų apėjimui – „The Wall Street Journal“ tyrimas atskleidė, kad per Malės oro uostą į sankcionuotus rusijos subjektus nukreipiamos ar per tarpininkus perduodamos šimtų milijonų JAV dolerių vertės sankcionuotos prekės, įskaitant orlaivių dalis ir elektronikos komponentus, dalis kurių gali būti naudojamos tiek civilinėms, tiek karinėms reikmėms. Tyrimas rodo, kad Maldyvuose susiformavo įmonių tinklas, padedantis rusijai apeiti Vakarų sankcijas.
	https://www.wsj.com/world/the-island-paradise-that-is-a-secret-hub-for-russian-sanctions-evasion-c2c103ed?mod=author_content_page_1_pos_2 


🔹 BŪSIMI RENGINIAI IR PARODOS:

	[bookmark: _Hlk211620684]Data
	Renginys
	Organizatorius
	Vieta

	2026 m. spalio 5-6 d. 
	Global Gateway Green Shipping Corridors and Hubs
	The EU Renewable and Low-Carbon Fuels Value Chain Industrial Alliance
	Delis

	2026 m. spalio 7-9 d.
	Sagarmanthan: The Great Oceans Dialogue, third edition 

	Observer Research Foundation (ORF) and India’s Ministry of Ports, Shipping and Waterways (MoPS&W)
	Delis

	2026 m. spalio 7-10 d.
	Didžiausias Azijos skaitmeninių technologijų ir telekomunikacijų forumas  - 10th edition of the India Mobile Congress (IMC 2026)
	Department of Telecommunications (DoT), Government of India, and the Cellular Operators Association of India (COAI)
	Delis

	2026 m. spalio 22-24 d.
	India chem conference & expo

	Department of Chemicals and Petrochemicals, Government of India, FICCI
	Delis

	2026 m. lapkričio 2-4 d.
	Maritime india conference & expo 
	Ministry of Ports, Shipping & Waterways, FICCI
	Mumbajus

	2026 m. lapkričio 12-13 d.
	CII Partnership Summit
	Confederation of Indian Industry (CII) 
	Visakhapatnamas, Andhra Pradesh valstijoje

	2026 m. lapkričio 14-27 d.
	IITF 2026 - INDIA INTERNATIONAL TRADE FAIR
	India Trade Promotion Organisation (ITPO)
	Delis

	2026 m. lapkričio 20-22 d.
	11th Global Economic Summit & 7th World Trade Expo
	World Trade Center, Mumbai
All India Association of Industries (AIAI)
	Mumbajus

	2027 m. sausio 9-12 d.
	Vibrant Gujarat Global Summit 2027, platforma politikos formuotojams, verslo lyderiams, investuotojams ir novatoriams
	iNDEXTb (Industrial Extension Bureau), under the patronage and guidance of the Government of Gujarat
	Gandhinagaras, Gujarato valstijoje

	2027 m. vasario 4-9 d.
	Bharat Mobility Global Expo 2027 - tvarus transportas, mobilumo ekosistema, automobiliai, plienas, startuoliai, programinė įranga ir elektronika
	Ministry of Commerce and Industry, Government of India, Engineering Export Promotion Council of India (EEPC India)
	Delis

	2027 m. vasario 17-19 d.
	Source India 2027, elektronikos gamybos ir tiekimo grandinės sektorius
	Electronic Industries Association of India (ELCINA)
	Chennai

	2027 m. kovo 2-6 d.
	The 41st edition of AAHAR - The International Food and Hospitality Fair, pirmaujantis Azijos B2B prekybos renginys, skirtas maisto perdirbimo, viešbučių ir restoranų, kepyklų, pieno produktų bei kulinarinės įrangos sektoriams
	India Trade Promotion Organisation (ITPO)
	Delis

	2027 m. kovo 16-18 d.
	Routs Asia 2027, pirmaujanti tarptautinė aviacijos bendravimo platforma
	Airports Authority of India (AAI)
	Delis

	2027 m. kovo 23-25 d.
	34th Convergence India 2027, 
didžiausia Indijos technologijų paroda
	Exhibitions India Group (in co-partnership with the India Trade Promotion Organisation - ITPO)
	Delis

	2027 m. kovo 23-25 d.
	INDIASOFT 2027, tarptautinė informacinių ir ryšių technologijų paroda ir konferencija, ir India Electronics Expo (INDELXPO), elektronikos, IT įrangos ir kompiuterinės programinės įrangos sektoriai
	Electronics and Computer Software Export Promotion Council (ESC)
	Delis

	2027 m. balandžio 28-30 d.
	Anuga FoodTec India Dairy 2027, B2B paroda, skirta pieno pramonės technologijoms ir inovacijoms
	Koelnmesse Pvt Ltd
	Delis

	2027 m. gegužės 13-15 d. 
	Global Food Pro – 2027, maisto perdirbimas, pieno produktai, gėrimai, maisto pramonės įranga, pakavimas ir maisto technologijos
	Laghu Udyog Bharati (LUB) and India Manufacturing Foundation (IMF)
	Bangaloras

	2027 m. rugpjūčio 19-31 d.
	IPHEX 2027 – 13-oji tarptautinė farmacijos ir sveikatos priežiūros paroda
	Pharmaceuticals Export Promotion Council of India
	Delis

	2027 m. lapkričio 8-29 d.
	IITF 2027 – INDIA INTERNATIONAL TRADE FAIR
	India Trade Promotion Organisation (ITPO)	
	Delis




ŠRI LANKA

	Data
	Renginys
	Organizatorius
	Vieta

	2026 m. spalio 1-2 d.
	Digital Sumit Asia in Sri Lanka
	Digital Marketing Association of Sri Lanka (DMASL)
	Kolombas

	2026 m. rugsėjo 28 d. – spalio 4 d.
	Sri Lanka AI Week 2026 
	Ministry of Digital Economy, GovTech Sri Lanka, and SLT-MOBITEL
	Kolombas

	2027 m. sausio 14-17 d. 
	Sri Lanka Expo 2027 (pirmoji šalies prekybos paroda per 14 metų, perkelta iš 2026 m. birželio)
	Sri Lanka Export Development Board (SLEDB) 
	Kolombas

		2027 m. birželis (prelim.)




		Culinary Art Food Expo


(from culinary to hospitality, from processing to consumption) 
	Chefs Guild of Lanka
	Kolombas

		2027 m. rugpjūtis (prelim.)




	ProFood ProPack & Agbiz (agriculture, processed food, and packaging sectors)
	Sri Lanka Food Processors Association (SLFPA), Lanka Exhibition and Conference Services (LECS), National Agribusiness Council
	Kolombas

	2027 m. rugpjūtis (prelim.)

	InMac (industrial mashinery and manufacturing technology)
	Worldex India Exhibition & Promotion Private Limited

	Kolombas



BANGLADEŠAS

	Data
	Renginys
	Organizatorius
	Vieta

	2027 m. balandis
	EU-Bangladesh business forum 
	ES delegacija Bangladeše
	Dhaka





Parengė: Lietuvos Respublikos ambasados Indijoje trečioji sekretorė Kristina Brazevič, tel. 2175, el. p. kristina.brazevic@urm.lt  
